***Γαλλικά – Ε’ Δημοτικού***

***Ημερομηνία:***

***Σχέδιο Μαθήματος***

**Je viens de l’ aéroport / Έρχομαι από το αεροδρόμιο**

***Χρόνος :*** 1 διδακτική ώρα

***Τεχνολογικό πλαίσιο:*** Χρήση διαδραστικού πίνακα

|  |
| --- |
| **Περιγραφή γραμματικού φαινομένου και κατηγορία λεξιλογίου**  Το ρήμα “venir” και το συνηρημένο άρθρο (article contracté) du, de l’, de la, des |

***Ομαδική Δραστηριότητα: :*** Σχηματισμός προτάσεων με το ρήμα *venir* με την βοήθεια του υλικού που βρίσκεται παρακάτω.

***Πρόταση διαδραστικού ηλεκτρονικού παιχνιδιού:*** [***http://www.clicmaclasse.fr/activites/etude-langue/present-verbe-venir/present-verbe-venir\_ex03.html***](http://www.clicmaclasse.fr/activites/etude-langue/present-verbe-venir/present-verbe-venir_ex03.html)

***Πρόταση παρακολούθησης βίντεο:*** [***https://www.youtube.com/watch?v=zLt4hdA1vFA***](https://www.youtube.com/watch?v=zLt4hdA1vFA)

**Διδακτικοί στόχοι:** Οι μαθητές:

να γνωρίσουν και να αφομοιώσουν το ρήμα *venir*, τα συνηρημένα άρθρα (articles contractés) *du, de l’, de la, des* και λίγες λέξεις που δηλώνουν τόπο και μπορούν να συνοδεύουν το ρήμα.

**Τι γνωρίζουν ήδη οι μαθητές:**

Έχουν διδαχθεί στην προηγούμενη ενότητα το πρώτο μέρος των συνηρημένων άρθρων (au, à la, à l’, aux), πάνω στα οποία θα χτίσουν την καινούργια γνώση.

**Ποιες δυσκολίες έχουν οι μαθητές:**

Πολλές φορές οι μαθητές δυσκολεύονται να καταλάβουν την διαφορά στην χρήση των δύο συνηρημένων άρθρων και τα συγχέουν στην χρήση. Πρέπει να δώσουμε πολλά παραδείγματα και να τονίσουμε την διαφορά τους.

**Πορεία Διδασκαλίας**

1. Ξεκινάμε με μία επανάληψη του ρήματος *aller* ζητώντας από έναν εθελοντή να το γράψει στον πίνακα και να το προφέρει.
2. Λέμε στους μαθητές ότι σε αυτό το μάθημα θα μάθουν ένα ρήμα με αντίθετη σημασία (πηγαίνω – έρχομαι) και τα άρθρα που το συνοδεύουν.
3. Χρησιμοποιούμε την παρουσίαση σε power point . Προφέρουμε τις φράσεις και ζητάμε από τους μαθητές να επαναλάβουν αλλά και να κάνουν υποθέσεις για το νόημα των φράσεων με την βοήθεια των εικόνων, αλλά και την δική μας για τις άγνωστες εκφράσεις. Επιμένουμε στην προφορά.
4. Όταν φτάσουμε στην διαφάνεια με το ρήμα *venir* προφέρουμε όλα τα πρόσωπα και ζητάμε από έναν εθελοντή να τα επαναλάβει.
5. Στην επόμενη διαφάνεια εξηγούμε στους μαθητές ότι υπάρχουν και άλλα συνηρημένα άρθρα από εκείνα που είδαν στην προηγούμενη ενότητα, που έχουν διαφορετική σημασία και συνοδεύουν ρήματα όπως το *venir.* Εξηγούμε επίσης ότιτα συγκεκριμένα άρθρα αποτελούνται από την πρόθεση *de*  και τα οριστικά άρθρα, αλλά η πρόθεση συναιρείται με τα άρθρα *le* και *les* και έτσι προκύπτουν οι τύποι *du* και des. Έτσι δεν μπορούμε ποτέ να πούμε *de le* ή *de les*.
6. Ζητάμε από τους μαθητές να φτιάξουν φράσεις με το *venir* και τους δίνουμε το απαραίτητο λεξιλόγιο για να τις ολοκληρώσουν, π.χ. la plage, la mer, la place κτλ.
7. Μοιράζουμε το φύλλο εργασίας και αφήνουμε τους μαθητές να δουλέψουν ατομικά. Διορθώνουμε τις ασκήσεις προφορικά γράφοντας τις απαντήσεις στον πίνακα, για να αποφύγουμε πιθανά ορθογραφικά λάθη.
8. Χωρίζουμε τους μαθητές σε ζευγάρια. Ανακατεύουμε το υλικό με τις λέξεις που δηλώνουν τόπο και αναθέτουμε σε έναν μαθητή από κάθε ζευγάρι να τραβήξει ένα χαρτάκι. Το ζευγάρι θα πρέπει να σχηματίσει μία φράση με το *venir* και την λέξη που έχει στα χέρια. Ένας μαθητής από άλλο ζευγάρι αποφασίζει σε ποιο πρόσωπο θα γίνει η φράση.

***Σημειώσεις:………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………***

les magasins

la mer

la pharmacie

l’ hôpital

la boulangerie

les jardins de Versailles

la bibliothèque

le futuroscope

la maison

la mairie

le port

l’école